Bernd Storck a vorbit fără menajamente după FCSB - Sepsi OSK și a spus care e obiectivul covăsnenilor
Sepsi OSK a pierdut cu 1-2 în fața celor de la FCSB, în prima etapă a play-off-ului Superligii României.
Clubul din Sfântu Gheorghe a făcut deplasarea duminică seară pe Arena Națională, iar la capătul celor 90 de minute, FCSB a fost echipa care a înregistrat toate cele trei puncte.
Bernd Storck a vorbit fără menajamente după FCSB - Sepsi OSK și a spus care e obiectivul covăsnenilor
După meci, Bernd Storck a ținut să evidențieze faptul că elevii săi au făcut greșeli în timpul meciului cu FCSB și a mai precizat, în altă ordine de idei, că obiectivul covăsnenilor e să ocupe la finalul sezonului un loc care duce în Conference League.
"Am făcut greșeli și i-am invitat să înscrie. În repriza secundă puteam să ținem de joc mai bine. Am încercat să evoluăm cât mai bine. Am avut jucători tineri. Cred că ăsta a fost maximul pe care l-am putut arăta astăzi.
Am vrut să câștigăm un punct. Ne-am asumat riscuri. În sfârșit, ai nevoie și de puțin noroc!
Conference League. Noi vrem să câștigăm cât mai multe puncte să ne atingem obiectivul: un loc care duce în Conference League", a spus Bernd Storck după meci.
Cum arată clasamentul din play-off-ul Superligii României
În urma victoriei de pe Arena Națională, formațiai dirijată de Elias Charalambous și-a asigurat o diferență de șapte puncte față de Universitatea Craiova, care ocupă poziția secundă cu 28 de puncte.
Rapid București (locul III, 28p) s-a împotmolit în prima etapă a play-off-ului cu Farul Constanța (locul V, 25p), scor 1-2, în timp ce CFR Cluj (locul IV, 27p) a pierdut cu Universitatea Craiova, scor 1-2.
Sepsi OSK se situează pe ultima poziție cu 22 de puncte.
Urmăriți SPORT.RO și pe Google News